Usama ibn Ladin (arabsko godka أسامة بن لادن, rodz. 10 marca 1957 we Dżuddzie - um. 2 maja 2011 we Abbottabadzie), znōmy tyż jako Osama bin Laden – to bōł saudyjski milijōner a prziwōdca Al-Kaidy, ôrganizacyje kero je powożano za terrorystyczno. Broł udzioł we walkach we Afganistanie we lotach 80. XX stolecio. We lotach 90. wspiyroł islamski rzōnd we Sudōnie. Skiż wspiyranio ôrganizacyje, kere rzōnd USA uznowoł za terrorystyczne, citnōł nazod do Afganistanu a wspiyroł tam rzōnd Talibōw. Uznoł wuōnczas USA za swojygo nojwiynkszygo wroga. Je ôskorżany ô ôrganizowaniy terrorystycznych zamachōw, we tym na ambasady USA we Najirobi a Dar es Salaam, a tyż ô kerownicze sprawstwo zamachu na World Trade Center a Pentagōn, nale niy mo na to mocnych dowodōw. Za jygo gowa rzōnd USA dowoł 50 mln dolarōw. Zginōł 1 moja 2011 zabity ôd wojokōw United States Navy SEALs.